Eneko Astigarraga Arakistain

Eneko Astigarraga, edo Iñigo Astigarraga Arakistain,  (Eibar, Gipuzkoa), CodeSyntax enpresako gerentea da eta Deustuko Unibertsitatean enpresa-estrategia eta prospektiba irakasten ditu DBS eskolan. 
Euskadiko Software Libreko Enpresen Elkarteko (ESLE) lehendakaria izan zen 2013tik 2022ra.

 Ikasketak 
Politika Zientziak eta Soziologia ikasi zituen Deustuko Unibertsitatean. Ondoren, Enpresen Kudeaketako masterra egin zuen Euskal Herriko Unibertsitatean, eta Ekonomian eta Enpresan Ikasketa Aurreratuen Diploma lortu zuen Deustuko Unibertsitatean.

 Prospektibazko aditu eta ikertzailea 
Eneko Astigarraga prospektiban eta haren metodoetan aditua da, eta hainbat erakunde, lurralde eta enpresetarako prospektiba eta plangintza estrategikoko azterlan ugari zuzendu ditu: Iberdrolarentzat "Europako Sektore Elektrikoaren Europako Erkidegoko Agertokiak", Europako Batzordearentzat "Second Chance Schools", "Ikatzaren etorkizuna", "Gipuzkoa 2020", "Teknologia berriak eta lanerako prestakuntza", "uskal Autonomia Erkidegoko Lurralde Antolamenduaren Gidalerroak", "Eraldatzen ari diren industria-sektoreak", "Zahartze-prozesua Euskadin", "Competitivitat Barcelona 2030"... hainbat europar proiektutan parte hartu du  betie ere energiaren etorkizunarekin, trebakuntzarekin, enpleguarekin eta teknologia berriekin lotuta.

Era berean, prospektiba estrategikoarekin lotutako proiektuetan ez ezik, CodeSyntax enpresa teknologikoan ere parte hartzen du Interneten, software librearen, Open teknologien, ezagutza irekiaren eta IKTen etorkizunarekin lotutako hainbat ikerketa-proiektutan, hala nola, Morfeo-Ezweb project, CBDP (context-based digital personality), CELTIC label, ICCU, Guide2wear, ERA-NET TRANSPORT III «Future Travelling...

Ikastaroak, mintegiak eta aholkularitza eman ditu prospektibaz hainbat erakunde eta instituziorentzat (Eusko Jaurlaritza, Bartzelonako Diputazioa, Gipuzkoako Diputazioa, Gaztela eta Leongo Junta, Alacanteko Unibertsitatea, Univ. Jaume I, EHU, TECNALIAren zentroak…) eta Latinoamerikakoak: Mexiko, Kuba edo Kolonbia.

 CodeSyntax enpresaren sortzaile eta kudeatzailea 
Eneko Astigarraga, Luistxo Fernandez eta Gari Araolaza izan ziren Codesyntax enpresaren sortzaileak 2000. urtean.  Euskarari buruzko foro batean jabetu ziren Interneten euskaraz gauza gutxi zegoela. Orduan AEBetan eskaintzen ziren zerbitzuak eta arrakasta zuten aplikazioak ingelesetik euskarara ekartzea izan zen haien helburua. Bagera Donostiako euskaltzaleen elkartea izan zuten lehenengo bezero.thumb|Egunean behin
Euskarak Interneten duen presentzia sustatzeko hainbat proiektu garatu ditu CodeSyntax enpresak  bere ibilbidean, betiere software librean eta euskaradun eleaniztasunaz. bere ibilbidean, besteak beste hauek:

 Sustatu: euskarazko blog aitzindaria.
 Aurki.com: blog albistegi kolektiboa. 
 Mendiak.eus: Euskal Herriko mendiak. 2.995 mendiei buruzko informazioa eskaintzen du euskaraz eta lizentzia librearekin (CC-BY-SA). 
 Ahotsak.eus: euskararen ahozko ondarea eta herri hizkerak bildu, grabatu, katalogatu eta hedatzea helburu duen ekimen bat da.
 Txoriak.eus: Euskal Herriko hegaztiei buruzko gunea.thumb| Txoriak.eus
 Egunean behin lehiaketa, galdera-erantzunak mugikorraren bidez. 2019ko udan 10.000 erabiltzaile zituen Egunean Behin jokoak, eta urtea amaitu zenerako, 60.000 lagunek jokatu dute. 2025eko martxoan sei urte bete zituen jokoak, eta batez beste 60.000 erabiltzaile inguru izan zituen egunero. 2024ko denboraldian, babesa eman zuten eragileei 20.000 klik baino gehiago iritsi zitzaizkien Egunean Behin-en aplikaziotik.

Enpresaren bezero nagusiak euskalgintzakoak dira: euskarazko elkarte eta komunikabideak,, Udako Euskal Unibertsitatea, Elhuyar... Horrela, eragile askoren aplikazioak sortu ditu Codesyntaxek: Tokikom sareko komunikabideen plataforma komuna, Mihiluze saioaren app-a, Gurot app-a, Appa hi!, Euskarabenturaren app-a, Mendiak app-a...

 Sariak 
 2020: Argia saria. INTERNET: “Egunean Behin” aplikazioa (CodeSyntax).
 2020: Rikardo Arregi Komunikazio saria. “Egunean Behin” aplikazioa.
 2012: Ibilaldian omendua teknologia berrietan euskara sartzeko egindako lanengatik (Aurki, Sustatu, Codesyntax). Beste hauekin batera: Lapurdiko Harluxetar lehengusu ingeniariak: Klaudio Harluxet eta René Harluxet; UEUko Informatika saila: Olatz Arbelaitz; EHUko Donostiako Informatika Fakultatea: Iñaki Alegria eta Kepa Sarasola; EHUko Aholab Taldea: Inma Hernaez; puntueus: Iratxe Esnaola; kaixo.com: Aitor Lopez de Aberasturi; Erentzun ikastola: Fultxo Crespo; Hachtibista, sare sozialak: Gorka Julio; Euskal Jakintza: Maite Goñi.

 Erreferentziak 

 Ikus, gainera 

 Luistxo Fernandez
 Gari Araolaza
 Asier Sarasua
 Josu Azpillaga
 Maite Rementeria

 Kanpo estekak 

 Eneko Astigarraga Inguma datu-basean.
 Eneko Astigarraga  Linked sare sozial profesionala
 Eneko Astigarraga Deustuko Unibertsitatea irakaslea.
 Eneko Astigarraga Prospectiva aldizkariko kolaboratzailea.
 Eneko Astigarraga Google Scholar (25 artikulu zientifiko).

Kategoria:Gipuzkoako enpresaburuak
Kategoria:Euskal Herriko Unibertsitateko ikasleak
Kategoria:Codesyntax